66-oji Oskarų teikimo ceremonija
66-oji Oskarų teikimo ceremonija vyko 1994 m. kovo 21 d. „Dorothy Chandler“ paviljone. Ceremoniją pirmą kartą vedė afroamerikiečių kilmės vedėja (Vupi Goldberg). Daugiausiai apdovanojimų laimėjo filmas „Šindlerio sąrašas“, gavęs septynis (tarp jų ir už geriausią metų filmą) ir nominuotas dvylikai Oskarų. Filmas „Pianinas“ buvo nominuotas aštuoniose kategorijose ir laimėjo tris kartus. Tarp laimėtojų buvo ir vienuolikmetė Ana Pekvin, laimėjusi Oskarą už geriausią antro plano vaidmenį. „Šindlerio sąrašas“ po 33-jų metų pertraukos tapo pirmuoju nespalvotu filmu, laimėjusiu geriausio metų filmo kategorijoje. Vėliau tik 2012 metų ceremonijoje tai pavyko padaryti filmui „Artistas“.